CELEX: 32021R0081
Language: sl
Date: 2021-01-27 00:00:00
Title: Izvedbena uredba Komisije (EU) 2021/81 z dne 27. januarja 2021 o odobritvi osnovne snovi izvlečka čebulnice Allium cepa L. v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (Besedilo velja za EGP)

28.1.2021   
               
               
                  SL
               
               
                  Uradni list Evropske unije
               
               
                  L 29/12
               
            
         IZVEDBENA UREDBA KOMISIJE (EU) 2021/81
         z dne 27. januarja 2021
         o odobritvi osnovne snovi izvlečka čebulnice Allium cepa L. v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 23(5) v povezavi s členom 13(2) Uredbe,
         ob upoštevanju naslednjega:
         
                     (1)
                  
                  
                     Komisija je 4. septembra 2018 prejela zahtevek od l’Institut de l’agriculture et de l’alimentation Biologique (ITAB) za odobritev izvlečka čebulnice Allium cepa L. kot osnovne snovi. Navedenemu zahtevku so bili priloženi podatki, ki so obvezni v skladu z drugim pododstavkom člena 23(3) Uredbe (ES) št. 1107/2009.
                  
               
                     (2)
                  
                  
                     Komisija je Evropsko agencijo za varnost hrane (v nadaljnjem besedilu: Agencija) zaprosila za znanstveno pomoč. Agencija je 12. decembra 2019 (2) Komisiji predložila tehnično poročilo o izvlečku čebulnice Allium cepa L. Komisija je poročilo o pregledu (3) in osnutek te uredbe 18. maja 2020 predložila Stalnemu odboru za rastline, živali, hrano in krmo.
                  
               
                     (3)
                  
                  
                     Iz podatkov, ki jih je predložil vlagatelj, je razvidno, da izvleček čebulnice Allium cepa L. izpolnjuje merila za živila, kot so opredeljena v členu 2 Uredbe (ES) št. 178/2002 Evropskega parlamenta in Sveta (4). Čeprav se običajno ne uporablja v fitofarmacevtske namene, je izvleček v sredstvu, ki ga vsebuje, lahko koristen tudi v fitofarmaciji. Zato ga je treba obravnavati kot osnovno snov.
                  
               
                     (4)
                  
                  
                     Po pregledu zahtevka in vseh z njim povezanih dokumentov se lahko od izvlečka čebulnice Allium cepa L pričakuje, da na splošno izpolnjuje zahteve iz člena 23 Uredbe (ES) št. 1107/2009, zlasti v zvezi z uporabami, ki so bile proučene in podrobno navedene v poročilu Komisije o pregledu. Zato je primerno, da se izvleček čebulnice Allium cepa L. odobri kot osnovna snov.
                  
               
                     (5)
                  
                  
                     V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjega znanstvenega in tehničnega znanja pa je treba vključiti nekatere pogoje za odobritev.
                  
               
                     (6)
                  
                  
                     V skladu s členom 13(4) Uredbe (ES) št. 1107/2009 bi bilo treba ustrezno spremeniti Prilogo k Izvedbeni uredbi Komisije (EU) št. 540/2011 (5).
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Odobritev osnovne snovi
            Snov izvleček čebulnice Allium cepa L., kot je opredeljena v Prilogi I, se odobri kot osnovna snov v skladu s pogoji iz navedene priloge.
         
         
            Člen 2
            Spremembe Izvedbene uredbe (EU) št. 540/2011
            Priloga k Izvedbeni uredbi (EU) št. 540/2011 se spremeni v skladu s Prilogo II k tej uredbi.
         
         
            Člen 3
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
            
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 27. januarja 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 309, 24.11.2009, str. 1.
         
            (2)  EFSA (Evropska agencija za varnost hrane), 2019. Technical report on the outcome of the consultation with Member States and EFSA on the basic substance application for Allium cepa bulb extract for use in plant protection as a fungicide in potatoes, tomatoes and cucumbers. (Tehnično poročilo o rezultatu posvetovanja z državami članicami in EFSA o zahtevku za osnovno snov izvleček čebulnice Allium cepa za uporabo v fitofarmaciji kot fungicid v krompirju, paradižniku in kumaricah). Povezane objave EFSA 2019:EN-1767, doi:10.2903/sp.efsa.2019.EN-1767.
         
            (3)  Final Review report for the basic substance Allium cepa L. bulb extract finalised in the Standing Committee on Plants, Animals, Food and Feed at its meeting on 22 October 2020 in view of the approval of Allium cepa L. bulb extract as basic substance in accordance with Regulation (EC) No 1107/2009 (SANTE/10842/2020 Rev2). (Končno poročilo o pregledu za osnovno snov izvleček čebulnice Allium cepa L., ki ga je Stalni odbor za rastline, živali, hrano in krmo pripravil na seji dne 22. oktobra 2020 zaradi odobritve izvlečka čebulnice Allium cepa L. kot osnovne snovi v skladu z Uredbo (ES) št. 1107/2009 (SANTE/10842/2020 Rev2).)
         
            (4)  Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str. 1).
         
            (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
      
      
         
            PRILOGA I
            
                        Splošno ime, identifikacijska številka
                     
                     
                        Ime po IUPAC
                     
                     
                        Čistost  (1)
                        
                     
                     
                        Datum odobritve
                     
                     
                        Posebne določbe
                     
                  
                        Izvleček čebulnice Allium cepa L.
                        št. CAS: ni dodeljena
                        št. CIPAC: ni dodeljena
                     
                     
                        Ni relevantno
                     
                     
                        Čebulice, ki se uporabljajo za pripravo izvlečkov, so živilske kakovosti, ki izpolnjujejo zahteve monografij WHO o izbranih zdravilnih rastlinah (zvezek 1, Ženeva, 1999) o čebulnicah Allii Cepae
                        
                     
                     
                        17.2.2021
                     
                     
                        Izvleček čebulnice Allium cepa L. se uporablja v skladu s posebnimi pogoji, ki so vključeni v ugotovitve iz poročila o pregledu izvlečka čebulnice Allium cepa L. (SANTE/10842/2020 Rev2), zlasti iz dodatkov I in II k poročilu.
                     
                  
               (1)  Več podrobnosti o identiteti, specifikaciji in načinu uporabe osnovne snovi je na voljo v poročilu o pregledu.
         
      
      
         
            PRILOGA II
            V delu C Priloge k Izvedbeni uredbi (EU) št. 540/2011 se doda naslednji vnos:
            
               
                           Številka
                        
                        
                           Splošno ime, identifikacijska številka
                        
                        
                           Ime po IUPAC
                        
                        
                           Čistost (1)
                           
                        
                        
                           Datum odobritve
                        
                        
                           Posebne določbe
                        
                     
                           „23
                        
                        
                           Izvleček čebulnice Allium cepa L.
                           št. CAS: ni dodeljena
                           št. CIPAC: ni dodeljena
                        
                        
                           Ni relevantno
                        
                        
                           Čebulice, ki se uporabljajo za pripravo izvlečkov, so živilske kakovosti, ki izpolnjujejo zahteve monografij WHO o izbranih zdravilnih rastlinah (zvezek 1, Ženeva, 1999) o čebulnicah Allii Cepae
                           
                        
                        
                           17.2.2021
                        
                        
                           Izvleček čebulnice Allium cepa L. se uporablja v skladu s posebnimi pogoji, ki so vključeni v ugotovitve iz poročila o pregledu izvlečka čebulnice Allium cepa L. (SANTE/10842/2020 Rev2), zlasti iz dodatkov I in II k poročilu.“
                        
                     
            
               (1)  Več podrobnosti o identiteti, specifikaciji in načinu uporabe osnovne snovi je na voljo v poročilu o pregledu.